એ સભાને નિષ્ફળ બનાવવા માટે એકતા મંચે સતપંથીઓને ઉશ્કેર્યા. તેમને ભય બતાવ્યો કે જો તમને તમારું અસ્તિત્વ ટકાવી રાખવો હોય તો જેમ અમે કહીએ તેમ કરો. નહિ તર આ સનાતનીઓ તમને મુંબઈના ટ્રસ્ટમાંથી બહાર કાઢી નાખશે. વધુમાં સભામાં અશાંતિ ઉભી કરવા માટે અસામાજિક તત્વો કે જેઓ પોલીસથી બચતા ફરતા હોય, તેવા લોકોનો પણ સાથ લીધો. નાસિક જેવા દૂર પ્રદેશથી પણ સતપંથીઓને બોલવામાં આવ્યા. સભા શરુ થાય તે સમયથી પહેલા સતપંથીઓ મોટી સંખ્યામાં હોલમાં આવીને ખુરસીઓ પર કબજો કરી લીધો અને સનાતનીઓ માટે કોઈ ખાસ જગ ના બચી. એટલે સનાતનીઓ પેસેજમાં અને દાદરા પર અટકી ગયા અને સભામાં પોતાનો અવાજ ન પોહચાડી શક્યા. જે કઈ થોડા સનાતનીઓ હતા, તેઓએ પોતાનો અવાજ ઉપાડ્યો, પણ એકતા મંચના ચાલ સામે પોતે ટૂંકા પડ્યા.